Хиляди мога да кажа „Не“ на ГЕРБ
Хиляди пъти мога да кажа "Не" на ГЕРБ". Така лидерът на Националния фронт за спасение на България (НФСБ), които се явиха в коалиция "Обединени патриоти - НФСБ, ВМРО и Атака" отговори на въпроса кога може да каже "не" на спечелилата, по предварителни данни, партия на Бойко Борисов.   Според резултатите от паралелното преброяване "Обединени патриоти - НФСБ, ВМРО и Атака" получават 9.5 % от гласовете и се нареждат на четвърто място.   Симеонов не скри пред БНТ, че е разочарован от резултата. "Ситуацията ще се повтори като преди две години. Ще поискаме да се направи програма и ще настояваме в нея да има записани повече приоритети наши. Не сме болни от амбиции за власт, не ни е крайната цел да вземем властови позиции", заяви още Симеонов.   По думите му изборите са били излишни. Той се обърна към лидера на ГЕРБ и го попита: "Защо това беше нужно това упражнение господин Борисов?" "Не съм баба Ванга да гледам в бъдещето. Разбираме се, но животът е нещо доста сложно", отговори Валери Симеонов на въпрос дали коалицията на националистите ще издържи.